
	A Bizottság által javasolt szöveg
	Módosítás

	
	Melléklet

	
	A támogatás köre

	
	(1)	A 3. cikk (1) bekezdésének b) pontjában említett célkitűzés keretei között az uniós támogatást a következőkhöz kell nyújtani:

	
	a)	a legjobb gyakorlatok és a szakértők cseréje, beleértve a szakértők kiküldését, valamint az európai hálózatok kapacitásának fellendítése a belső határellenőrzés nélküli schengeni térség értékelése, előmozdítása, támogatása és továbbfejlesztése érdekében;

	
	b)	tanulmányok és egyéb releváns intézkedések, mint például elemzések, monitoring és értékelés révén az ismeretek javítására irányuló intézkedések;

	
	c)	előkészítő, monitoring, igazgatási és technikai tevékenységek, beleértve a schengeni térség irányításának megerősítését a schengeni vívmányok alkalmazásának ellenőrzése érdekében az 1053/2013/EU rendelettel létrehozott értékelési mechanizmus fejlesztése és végrehajtása révén, beleértve a Bizottság és a tagállamok helyszíni látogatáson részt vevő szakértőinek kiküldetési költségeit;

	
	d)	a belső határellenőrzés nélküli schengeni térségre vonatkozó ismeretterjesztő tevékenységek az érdekeltek és a közvélemény körében, beleértve az Unió e területre vonatkozó politikai prioritásainak intézményi kommunikációját is;

	
	e)	olyan statisztikai eszközök, módszerek és mutatók kidolgozása, amelyek tiszteletben tartják a megkülönböztetés tilalmának elvét;

	
	f)	működési támogatás a schengeni vívmányok alkalmazását biztosító intézkedések végrehajtásához;

	
	(2)	A 3. cikk (1) bekezdésének b) pontjában említett célkitűzés keretei között az uniós támogatást a következőkhöz kell nyújtani:

	
	a)	olyan infrastruktúra, épületek, rendszerek és szolgáltatások, amelyekre a határátkelőhelyeken és a határátkelőhelyek közötti határőrizet érdekében van szükség;

	
	b)	működéshez szükséges berendezések, köztük szállítóeszközök és IKT-rendszerek, amelyek a határátkelőhelyeken folytatott eredményes és biztonságos határellenőrzéshez szükségesek, valamint a határőrizethez az Európai Határ- és Partvédelmi Ügynökség által kidolgozott előírásokkal összhangban, amennyiben léteznek ilyen előírások;

	
	c)	képzés az európai integrált határigazgatás fejlesztése vagy annak elősegítése terén, figyelembe véve az operatív szükségleteket és a kockázatelemzéseket – beleértve a 13. cikk (7) bekezdésében említett ajánlásokban azonosított kihívásokat is –, továbbá az alapvető jogoknak maradéktalanul megfelelve;

	
	d)	bevándorlási összekötő tisztviselők közös kiküldése harmadik országokba az (EU) 2019/1240 európai parlamenti és tanácsi rendelettel összhangban;

	
	e)	a bevált módszerek és szakértelem cseréje, valamint olyan tanulmányok, kísérleti projektek és más releváns intézkedések, amelyek az európai integrált határigazgatás végrehajtására vagy fejlesztésére irányulnak, beleértve az Európai Határ- és Parti Őrség fejlesztését célzó intézkedéseket, így a közös kapacitásépítést, a közös közbeszerzést, a közös előírások és a tagállamok és az Európai Határ- és Partvédelmi Ügynökség közötti együttműködést és koordinációt korszerűsítő egyéb intézkedések megállapítását, valamint a segítségre szoruló, kiszolgáltatott személyek és a nemzetközi védelemre szoruló vagy azt kérelmezni szándékozó személyek átirányításával kapcsolatos intézkedéseket;

	
	f)	a külső határokra vonatkozó szakpolitikák végrehajtásához szükséges előkészítő, monitoring, igazgatási és technikai tevékenységek, ideértve a schengeni térség irányításának megerősítését a schengeni vívmányok és az (EU) 2016/399 rendelet alkalmazásának ellenőrzése érdekében az 1053/2013/EU rendelettel létrehozott értékelési mechanizmus fejlesztése és végrehajtása révén, ideértve a Bizottság és a tagállamok helyszíni látogatáson részt vevő szakértőinek kiküldetési költségeit, valamint az Európai Határ- és Partvédelmi Ügynökség által az (EU) 2019/1896 rendelettel összhangban végzett sebezhetőségi értékeléseket követően kibocsátott ajánlások végrehajtására irányuló intézkedéseket;

	
	g)	az IKT-rendszerekben tárolt adatok minőségének fokozását, valamint az érintettnek a személyes adatai tekintetében fennálló tájékoztatáshoz, hozzáféréshez és kiigazításhoz és törléshez, valamint az adatkezelés korlátozásához való jogai gyakorlásának javítását célzó intézkedések;

	
	h)	személyazonosság megállapítása, ujjnyomatvétel, nyilvántartásba vétel, biztonsági ellenőrzések, személyes meghallgatás, tájékoztatás nyújtása, orvosi és sebezhetőségi átvilágítás, szükség esetén orvosi ellátás, valamint a harmadik országbeli állampolgárok megfelelő eljárás felé történő átirányítása a külső határokon;

	
	i)	az (EU) 2024/1356 rendelet (az előszűrésről szóló rendelet) 10. cikkével összhangban független nyomonkövetési mechanizmusok létrehozására, fenntartására vagy fejlesztésére irányuló intézkedések;

	
	j)	a külső határokra vonatkozó szakpolitikákkal kapcsolatos ismeretek fokozását célzó intézkedések az érdekeltek és a közvélemény körében, beleértve az Unió politikai prioritásainak intézményi kommunikációját is;

	
	k)	olyan statisztikai eszközök, módszerek és mutatók kidolgozása, amelyek tiszteletben tartják a megkülönböztetés tilalmának elvét;

	
	l)	az európai integrált határigazgatás végrehajtására irányuló működési támogatás.

	
	(3)	A 3. cikk (1) bekezdésének c) pontjában említett célkitűzés keretei között az uniós támogatást a következőkhöz kell nyújtani:

	
	a)	a vízumkérelmek feldolgozásához és a konzuli együttműködéshez szükséges infrastruktúra és épületek, beleértve a biztonsági intézkedéseket és a vízumkérelmezők számára nyújtott szolgáltatás minőségének javítását célzó egyéb intézkedéseket is;

	
	b)	a vízumkérelmek feldolgozásához és a konzuli együttműködéshez szükséges berendezések és IKT-rendszerek;

	
	c)	a közös vízumpolitikához és a konzuli együttműködéshez hozzájáruló konzuli és egyéb személyzet képzése;

	
	d)	a bevált gyakorlatok és a szakértők cseréje, beleértve a szakértők kirendelését, valamint az európai hálózatok kapacitásának fellendítése az uniós szakpolitikák és célkitűzések értékelése, előmozdítása, támogatása és fejlesztése érdekében;

	
	e)	tanulmányok és egyéb releváns intézkedések, mint például elemzések, monitoring és értékelés révén az ismeretek javítására irányuló intézkedések;

	
	f)	a vízumpolitikákra vonatkozó ismeretterjesztő tevékenységek az érdekeltek és a közvélemény körében, beleértve az Unió politikai prioritásainak intézményi kommunikációját is;

	
	g)	olyan statisztikai eszközök, módszerek és mutatók kidolgozása, amelyek tiszteletben tartják a megkülönböztetés tilalmának elvét;

	
	h)	a közös vízumpolitika végrehajtására irányuló működési támogatás;

	
	i)	a tagállamoknak a vízumkibocsátás terén nyújtott támogatás, beleértve a humanitárius okokból, nemzeti érdekből vagy nemzetközi kötelezettségek miatt kibocsátott, a 810/2009/EK rendelet 25. cikkében említett korlátozott területi érvényességű vízumokat is.


Or. <Original>{EN}en</Original>
<TitreJust>Indokolás</TitreJust>
 Az ezen eszköz keretében finanszírozandó intézkedéseket az átláthatóság és a Parlament mint társjogalkotó érdekében kell meghatározni. A „fekete doboz” jellegű tevékenységek tagállamok általi finanszírozása nem engedélyezhető.

